সদর উপজেলা নির্বাহী কর্মকর্তা মো. আতাহার মিয়া জানান, বেলা ১২টার দিকে ঝালকাঠির শেখ রাসেল মিনি স্টেডিয়ামে বঙ্গবন্ধু ও বঙ্গমাতা ফজিলাতুন্নেছা গোল্ডকাপ ফুটবল টুর্নামেন্টে শাহী মডেল সরকারি প্রাথমিক বিদ্যালয় ও উদ্বোধন সরকারি প্রাথমিক বিদ্যালয়ের মধ্যে খেলা অনুষ্ঠিত হয়। খেলা শেষে শাহী মডেল সরকারি প্রাথমিক বিদ্যালয়ের বালিকা দলের খেলোয়ার তৃষা ও তাঁর সহপাঠীরা উপজেলা পরিষদের পুকুরে গোসল করতে নামে। এসময় তৃষা পানিতে ডুবে নিখোঁজ হয়। স্থানীয় লোকজন তাকে উদ্ধার করে ঝালকাঠি সদর হাসপাতালে নিয়ে গেলে কর্তব্যরত চিকিৎসক মেহেদী হাসান মৃত ঘোষণা করেন।